Diari Oficial de la Generalitat Valenciana


Sumari del DOGV 4652, del 17-12-2003 (2003/13751)

RESOLUCIÓ de 30 de setembre de 2003, del director de l'Agència Valenciana de Ciència i Tecnologia, per la qual es corregeixen errades en la concessió d'ajudes per a projectes d'I+D, convocades per Orde de 10 de juliol de 2002, de la Conselleria d'Innovació i Competitivitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4652

Data del DOGV
:   17-12-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/13356


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 30 de setembre de 2003, del director de l'Agència Valenciana de Ciència i Tecnologia, per la qual es corregeixen errades en la concessió d'ajudes per a projectes d'I+D, convocades per Orde de 10 de juliol de 2002, de la Conselleria d'Innovació i Competitivitat. [2003/X13195]
  
Atés que la Resolució d'11 de novembre de 2002, del sotssecretari de l'Oficina de Ciència i Tecnologia (DOGV núm. 4.382, de 22 de novembre), per la qual s'adjudiquen ajudes per a projectes de I+D per a l'exercici 2002, modalitat A i B, en l'annex II apartat a, figura una subvenció de 24.000'00 euros per al projecte CTIDIB/2002/349, i havia de figurar un import de 23.178'00 euros.
  
Que en la Resolució de 28 de maig de 2003, del director de l'Agència Valenciana de Ciència i Tecnologia (DOGV núm. 4.524, de 18 de juny), per la qual es renoven les ajudes anteriors, en l'annex I figura una subvenció per al mateix projecte de 870'20 euros, i havia de figurar un import de 5.115'22 euros.
  
Vist l'informe del cap del Servei de Projectes i Infraestructura Científica, pel qual s'indiquen els motius de l'errada material esdevinguda.
  
Atés que amb data 27 de desembre de 2002 i 9 de maig de 2003 s'ha efectuat el pagament de la primera anualitat.
  
Vist el que disposa l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, resolc:
  
Modificar els imports anteriors per les quantitats indicades, de manera que la primera anualitat quedaria en 23.178'00 euros i la segona en 5.115'22 euros.
  
Fer la compensació de l'import pagat en excés en l'anualitat 2002, amb l'import corresponent a l'anualitat de l'exercici 2003.
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer postestativament en reposició, o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des de l'endemà de la notificació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptador des de l'endemà de la notificació.
  
València, 30 de setembre de 2003.- El director: Rafael Sanus Sellés.